Centre national de l'audiovisuel

De Centre national de l'audiovisuel, kuerz CNA, zu Diddeleng gouf 1989Cf. Loi du 18 mai 1989 portant création d'un Centre national de l'audiovisuel. Mémorial A n° 31: 586-588, 20.05.1989 gegrënnt.

Als ee vun de Kulturinstituter vum Staat besteet seng AufgabCf. Loi du 25 juin 2004 portant réorganisation des instituts culturels de l'Etat. Mémorial A n° 120: 1798-1810, 15.07.2004 dodran, den audiovisuelle Patrimoine vu Lëtzebuerg z'erhalen, ze versuergen, opzewäerten a bekannt ze maachen.

Den CNA huet den Dépôt légal fir audiovisuell Produktiounen zu Lëtzebuerg. Deemno ginn am CNA Lëtzebuergesch Filmer, d'Toun- a Bildmaterial vun den RTL-Produktiounen (Radio an Tëlee), déi zu Lëtzebuerg gemaach ginn, awer och och Privatfilmer, konservéiert, katalogiséiert, an zum Deel verschafft an der Ëffentlechkeet zougänglech gemaach. Sou gëtt den CNA d'Video-, resp. d'DVD-Serie "Films Made in Luxembourg" eraus, a produzéiert oder koproduzéiert Documentairen.

Do donieft archivéiert den CNA eng räichhalteg Fotosammlung, op där hirer Basis Ausstellungen organiséiert a Bicher publizéiert ginn.

No engem provisoreschen Openthalt an dem fréiere Pensionat vun de Schwëstere vun der doctrine chrétienne, deen 19 Joer gedauert huet, ass den CNA ufanks Dezember 2007 a säin neit Gebai Op der Schmelz geplënnert, dat e sech mam regionale Kulturzentrum a mat der Diddelenger Museksschoul deelt.

Direkter war zanter der Grënnung bis Enn 2015 de Jean Back, dono bis 2023 de Paul Lesch"CNA: De Paul Lesch gëtt neien Direkter." rtl.lu, Leschten Update: 04.12.2015, 17:56:48. an zanterhier de Gilles Zeimet."Successioun vum Paul Lesch: Gilles Zeimet gëtt neien Direkter vum CNA." rtl.lu, 21.06.2023.

Am Gebai sinn:
 zwéi Kinossäll, de Starlight I an den II;
 Ausstellungsméiglechkeeten, den Display 01 an den Display 02;
 en Espace découverte;
 eng Mediathéik;
 e Shop;
 Film-, Foto- an Tounstudioen
 Archivraim.

 Um Spaweck 

 http://www.cna.public.lu/ Offiziell Websäit vum CNA]
 D'Gesetz vum 25. Juni 2004, dat dem CNA seng aktuell Roll definéiert

Kategorie:Centre national de l'audiovisuel
Kategorie:Bibliothéiken, Mediathéiken an Archiver zu Lëtzebuerg
Kategorie:Gemeng Diddeleng
Kategorie:Fotografie zu Lëtzebuerg